CELEX: 32019R0928
Language: hr
Date: 2019-06-03 00:00:00
Title: Provedbena uredba Komisije (EU) 2019/928 оd 3. lipnja 2019. o razvrstavanju određene robe u kombiniranu nomenklaturu

6.6.2019   
               
               
                  HR
               
               
                  Službeni list Europske unije
               
               
                  L 148/22
               
            
         PROVEDBENA UREDBA KOMISIJE (EU) 2019/928
         оd 3. lipnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. lipnja 2019.
            
               
                  Za Komisiju,
               
               
                  u ime predsjednika,
               
               Stephen QUEST
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod (tzv. „kutija za optička vlakna bez konektora”) cilindričnog oblika promjera približno 140 mm i visine približno 400 mm. Masa proizvoda iznosi približno 2,5 kg. Izrađen je uglavnom od plastične mase, s nekim malim elementima (nosači i vijci) izrađenima od metala.
                        Dno proizvoda ima četiri otvora za kabele. Kad je proizvod potpuno sastavljen, dno je odvojivom okruglom kopčom pričvršćeno za cilindrični plastični omotač.
                        Unutra se nalazi plastična razvodna ploča pričvršćena za dno proizvoda. Ta ploča sadržava posebne utore. U trenutku predočavanja proizvod nije bio opremljen nikakvim konektorima.
                        Proizvod je kao cjelina namijenjen zaštiti kabela.
                        
                            (*1) Vidjeti slike.
                     
                     
                        3926 90 97 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3926 , 3926 90  i 3926 90 97 .
                        Razvrstavanje u tarifni podbroj 8536 70 00  kao „konektori za optička vlakna, snopove optičkih vlakana ili optičke kablove” ili u tarifni podbroj 8536 90 10  kao „spojni i kontaktni elementi za žice i kabele” (koji su električni aparati za spajanje) isključeno je jer je predmetni proizvod samo kutija. Nije opremljen konektorima za optička vlakna, snopove optičkih vlakana ili optičke kabele niti ima „spojne i kontaktne elemente za žice i kabele”.
                        Razvrstavanje u tarifni broj 8538  kao „dijelovi prikladni za uporabu isključivo ili uglavnom s aparatima iz tarifnog broja 8535 , 8536  ili 8537 ” je također isključeno jer se zbog nedostatka konektora, kontakata ili omogućavanja njihove ugradnje proizvod ne može smatrati električnim aparatom iz tarifnog broja 8536  ni njegovim prepoznatljivim dijelom.
                        Proizvod se stoga razvrstava prema materijalu od kojeg je izrađen pod oznaku KN 3926 90 97  kao ostali proizvodi od plastičnih masa.
                     
                  
               (*1)  Slike služe isključivo u informativne svrhe.